買藥歌送楊山人
作者：皎然
朝代：唐

paragraphs: 華陰少年何所希，欲餌丹砂化骨飛。
江南藥少淮南有，暫別胥門上京口。
京口斜通江水流，斐回應上青山頭。
夜驚潮沒鸕鶿堰，朝看日出芙蓉樓。
搖蕩春風亂帆影，片雲無數是揚州。
揚州喧喧賣藥市，浮俗無由識仙子。
河間姹女直千金，紫陽夫人服不死。
吾於此道復何如，昨朝新得蓬萊書。